ตลาดหุ้นปิดลดลง 5.37 จุด
หุ้นไทยยังพักตัว มีแรงขายกลุ่มพลังงาน-ปิโตรเป็นระยะ ปิดตลาดลดลง 5.37 จุด มูลค่ากว่า 5.8 หมื่นล้านบาท
6 ก.พ. 2556

หุ้นไทยยังพักตัว มีแรงขายกลุ่มพลังงาน-ปิโตรเป็นระยะ ปิดตลาดลดลง 5.37 จุด มูลค่ากว่า 5.8 หมื่นล้านบาท 
วันนี้ (6 ก.พ.) ดัชนีตลาดหุ้นไทยปิดที่ ปิดที่ 1,5000.35 จุด ลดลง 5.37 จุด หรือ -0.36% ด้วยมูลค่าการซื้อขาย 58,368.76 ล้านบาท โดยดัชนีปรับขึ้นแตะระดับสูงสุด 1,509.89 จุด และลดลงต่ำสุด 1,498.24 จุด
หลักทรัพย์ที่มีการซื้อขายสูงสุด 5 อันดับได้แก่
1.CK ปิดที่ 22.80 บาท เพิ่มขึ้น 0.50 บาท มูลค่าการซื้อขาย 2,673.08  ล้านบาท
2.PTT ปิดที่ 361.00บาท ลดลง 6.00 บาท มูลค่าการซื้อขาย 2,152.19  ล้านบาท
3.BTS ปิดที่ 8.25 บาท เพิ่มขึ้น 0.25 บาท มูลค่าการซื้อขาย 1,811.10  ล้านบาท
4.ADVANC ปิดที่ 201.00 บาท ลดลง 3.00 บาท มูลค่าการซื้อขาย 1,755.44  ล้านบาท
5.PTTEP ปิดที่ 166.50 บาท ลดลง 3.00 บาท มูลค่าการซื้อขาย 1,644.96  ล้านบาท
นายชัย จิรเสวีนุประพันธ์ ผู้จัดการฝ่ายกลยุทธ์การลงทุน บล.โนมูระ พัฒนสิน เปิดเผยว่า ภาพรวมการเคลื่อนไหวของดัชนีตลาดหุ้นไทย อยู่ในลักษณะพักตัว เนื่องจากได้รับผลกระทบจากหุ้นขนาดใหญ่ในกลุ่มพลังงานและปิโตรเคมีที่ปรับตัวลดลง  รวมถึงกระแสเงินลงทุนของนักลงทุนต่างชาติ (Fund flow) ที่มีแนวโน้มอาจจะชะลอตัว หลังจากที่วานนี้นักลงทุนต่างชาติได้ขายสุทธิในตลาดหุ้นไทยออกมาเป็นจำนวนมาก  นอกจากนี้ ปัจจัยที่ควรติดตาม คือ การประชุมของธนาคารกลางยุโรป (อีซีบี) ซึ่งจะมีขึ้นในวันพฤหัสบดีนี้
โดยกลยุทธ์การลงทุน แนะนำนักลงทุนให้เลือกลงทุนในหุ้นกลุ่มรับเหมาก่อสร้าง จากปัจจัยบวกของการประมูลออกแบบก่อสร้างโครงการบริหารจัดการน้ำ 3.5 แสนล้านของรัฐบาล รวมถึงหุ้นที่มีเงินปันผลโดดเด่น และหุ้นในกลุ่มสื่อสาร เช่น ADVANC ,DTAC ,INTUCH ซึ่งแนะนำให้ซื้อเมื่ออ่อนตัว